## Pravilnik o Službi traženja Hrvatskog Crvenog križa

### NN 36/1994 (6.5.1994.), Pravilnik o Službi traženja Hrvatskog Crvenog križa

# HRVATSKI CRVENI KRIŽ

Na temelju članka 9. točke 4. i članka 11. Zakona o Hrvatskom Crvenom
križu ("Narodne novine", br. 61/91), Skupština Hrvatskog Crvenog
križa na sjednici održanoj 16. prosinca 1993. godine donijela je

## PRAVILNIK

### o Službi traženja Hrvatskog Crvenog križa

Članak 1.

Ovim se Pravilnikom uređuje organizacija i djelokrug rada Službe traženja
Hrvatskog Crvenog križa (dalje u tekstu: Služba traženja), koja se kao
javna ovlast i jedna od osnovnih djelatnosti obavlja u Hrvatskom Crvenom
križu temeljem Zakona o Hrvatskom Crvenom križu.

Članak 2.

Služba traženja obavlja sljedeće zadaće:

1. Prikupljanje, evidentiranje i obradu podataka, davanje obavijesti
o žrtvama oružanog sukoba zainteresiranim pojedincima, nadležnim tijelima
i organizacijama u zemlji i inozemstvu i to za:

- ratne zarobljenike,

- civilne internirce,

- zaštićene osobe uhićene duže od dva tjedna,

- zaštićene osobe na prinudnom boravku,

- ranjene, bolesne i umrle pripadnike oružanih snaga,

- nestale osobe,

- djecu evakuiranu u drugu zemlju,

- djecu odvojenu od roditelja zbog oružanog sukoba;

2. razmjenu obiteljskih poruka članova obitelji razdvojenih zbog oružanog
sukoba ili drugih izvanrednih okolnosti;

3. spajanje članova obitelji razdvojenih zbog oružanog sukoba ili drugih
izvanrednih okolnosti;

4. druge zadaće traženja iz nadležnosti Republike Hrvatske u kojima
na osnovu međunarodnih ugovora sudjeluje Hrvatski Crveni križ.

Članak 3.

Uz zadaće ustanovljene člankom ovog Pravilnika. Služba traženja može
kao humanitarnu aktivnost obavljati i poslove traženja, prikupljanja, evidentiranja
i ohrade podataka i davanja obavijesti o žrtvama elementarnih nepogoda
i drugih masovnih nesreća, o evakuiranim osobama, izbjeglicama i sličnim
kategorijama, za koje traženje ne mogu obaviti drugi subjekti, imajući
pritom u vidu da ti poslovi ne utječu na osnovne zadaće Službe traženja
zbog kojih je osnovana.

Članak 4.

U svome radu Služba traženja surađuje s državnim tijelima i institucijama
(Osobito upravom, unutrašnjim poslovima, oružanim snagama, pravosuđem)
te humanitarnim organizacijama i drugim subjektima i pojedincima. koji
su dužni u okviru svoga djelokruga rada pružiti pomoć Službi traženja davanjem
informacija ili konkretnih podataka i time doprinijeti rješavanju pojedinih
postupaka.

Na međunarodnom planu Služba traženja ostvariije neposrednu suradnju
s Međunarodnim komiletom Crvenog križa i Centralnom agencijom za traženje,
te nacionalnim društvima Crvenog križa i Crvenog polumjeseca i drugim međunarodnim
organizacijama i tijelima.

Članak 5.

Služba traženja djeluje na temelju jedinstvenih načela Međunarodnog
pokreta Crvenog križa i Crvenog polumjeseca i primjenjuje jedinstvenu metodologiju
rada, a organizira se na svim razinama organizacionog ustroja Hrvatskog
Crvenog križa i to:

- u općinskim društvima Crvenog križa - općinska Služba traženja,

- u područnim društvima Crvenog križ.a (grada Zagreba) - područna Služba
traženja,

- u gradskim društvima Crvenog križa - gradska Služba traženja,

- u županijskim i kotarskim društvima Crvenog križa

- županijska odnosno kotarska Služba traženja,

- u Hrvatskom Crvenom križu - Nacionalni ured Službe traženja Hrvatskog
Crvenog križa

Na razini mjesnih društava Crvenog križa djeluju povjerenici Službe
traženja imenovani od općinskih društava Crvenog križa.

Članak 6.

Između pojedinih razina organiziranja Službe traženja ustanovljuje se
podjela nadležnosti u obavljanju zadaća iz članka 3. ovog Pravilnika po
osnovnom kriteriju - elementu inozemnosti.

Nacionalni ured Službe traženja Hrvatskog Crvenog križa obavlja zadaću
s elementom inozemnosti i u tom cilju neposredno kontaktira i surađuje
s Međunarodnim komitetom Crvenog križa, Centralnom agencijom za traženje
i nacionalnim društvima Crvenog križa i Crvenog polumjeseca, i drugim međunarodnim
organizacijama i tijelima.

Ostale razine organiziranja Službe traženja nadležne su za obavljanje
zadaća bez elementa inozemnosti, tj. samu za područje Republike Hrvatske.

Članak 7.

Međusobni odnosi pojedinih razina organiziranja Službe traženja temelje
se na vertikalnoj povezanosti, subordinaciji i odgovornosti nižih razina
Nacionalnom uredu Službe traženja Hrvatskog Crvenog križa, ali i obavezi
uzajamnog pomaganja u rješavanju svakodnevnih pitanja, te doprinosu svih
sastavnih dijelova efikasnom i jedinstvenom djelovanju Službe traženja.

Članak 8.

Radi poticanja razvoja Službe traženja i osiguranja putrebnih uvjeta
za njeno funkcioniranje, kao i koordinaciju i

suradnju s drugim subjektima, organiziraju se savjetodavna radna tijela
(savjeti, komisije) Slrribe traženja, sukladno odredbama Statuta Hrvatskog
Crvenog križa.

Odlukom o organiziranju savjetodavnih radnih tijela određuje se njihov
sastav. djelorkug i način rada.

Članak 9.

lzvršitelji poslova Službe traženja u pravilu su tajnici društava Crvenog
križa pojedinih razina organiziranja ili drugi profesionalni djelatnici.

Izvršitelji poslova Službe traženja mogu biti i aktivisti volonteri
Crvenog križa osposobljeni za te poslove u svojstvu povjerenika Službe
traženja.

Poslovodni organ ustanovljen Statutom na svim razinama organiziranja
Crvenog križa neposredno je odgovoran za djelatnost i funkcioniranje Službe
traženja.

Članak 10.

Organizacija Službe traženja i njeno djelovanje u slučaju oružanog sukoba,
te sastav i povećani broj neposrednih izvršitelja uređuju se sukladno odredbama
Statuta pojedine razine organiziranja Crvenog križa posebnom Odlukom nadležnog
tijela

Služba traženja, u saslavu i povećanom broju izvršiteIja ustanovljenom
u stavku 1. ovog članka aktivirat će se i u miru, kada se zbog elementarnih
katastrofa ili drugih masovnih nesreća ukaže potreba za njenim pojačanim
djelovanjem.

Članak 11.

U slučaju oružanog sukoba Služba traženja obavlja i funkciju Nacionalnog
informacionog ureda, predvidenog člankom 122. Ženevske konvencije o postupanju
s ratnim zarobljenicima od 12 kolovoza 1949., i člankom 136. Ženevske konvencije
o zaštiti građanskih osoba u vrijeme rata od 12. kolovoza 1949., i u toj
funkciji prima i daje obavijesti o osobama zaštićenim ovim konvencijama,
osim ako Vlada Republike Hrvatske ne odluči drugačije.

Članak 12.

Ako se Službi traženja Hrvatskog Crvenog križa povjeri i obavljanje
funkcije Nacionalnog informacionog ureda iz članka 11. ovog Pravilnika,
Vlada Republike Hrvatske osigurava potrebne kadrove, prostorne i materijalne
uvjete, u smislu obveza iz navedenih Ženevskih konvencija.

Završne odredbe

Članak 13.

Služba traženja redovno jednom godišnje dostavlja izvješće o radu Ministarstvu
zdravstva Republike Hrvatske i Vladi Republike Hrvatske, a po potrebi i
na njihov zahljev i u kraćim razdobljima.

Članak 14.

Sukladno odredbama Zakona o Hrvatskom Crvenom križu, Ministarstvo zdravstva
daje suglasnost na ovaj Pravilnik.

Pravilnik donosi Skupština Hrvatskog Crvenog križa i stupa na snagu
osmog dana od đana objave u "Narodnim novinama".

Predsjednica HCK

**Ruža Pospiš-Baldani, v. r.**

Pravilnik, NN 36/1994-653
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)